Document ID: /roh_data/filtered/fineweb-2-filterrobots_roh.jsonl.gz/64398

Rajoy candidescha danovamain
- Glindesdi, 6.4.2015, 20:41
Il primminister spagnol Mariano Rajoy vul danovamain candidar tar las elecziuns dal parlament il november, quai ha el annunzià al radio statal.
Tar las elecziun dal parlament regiunal en l'Andalusia d'avant in mais aveva la partida da Rajoy stuì prender encunter ina pitra terrada. Ils conservativs avevan pers bunamain in terz da las vuschs. Pervi da la malcuntentientscha davart la politica da spargn da la regenza spagnola quintan ils experts er il november cun in augment da las vuschs per las partidas da l'opposiziun.
RR novitads 21:00